Document ID: 32014R0520

REGOLAMENT TA' IMPLIMENTAZZJONI TAL-KUMMISSJONI (UE) Nru 520/2014
tas-16 ta' Mejju 2014
li jżid mal-kwoti tas-sajd tal-2014 ċerti kwantitajiet miżmuma fis-sena 2013 skont l-Artikolu 4(2) tar-Regolament tal-Kunsill (KE) Nru 847/96
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti (1), u b'mod partikolari l-Artikolu 4(2) tiegħu,
Billi:
(1)
Skont l-Artikolu 4(2) tar-Regolament (KE) Nru 847/96, l-Istati Membri jistgħu jitolbu lill-Kummissjoni, qabel il-31 ta' Ottubru tas-sena ta' applikazzjoni tal-kwota tas-sajd allokata lilhom, biex iżommu ammont massimu ta' 10 % ta' dik il-kwota sabiex jiġi trasferit għas-sena ta' wara. Il-Kummissjoni għandha żżid l-kwantità miżmuma mal-kwota rilevanti.
(2)
Ir-Regolamenti tal-Kunsill (UE) Nru 1262/2012 (2), (UE) Nru 1088/2012 (3), (UE) Nru 1261/2012 (4), (UE) Nru 39/2013 (5) u (UE) Nru 40/2013 (6) jiffissaw il-kwoti tas-sajd għal ċerti stokkijiet għall-2013 u jispeċifikaw liema stokkijiet jistgħu jkunu suġġetti għall-miżuri li hemm provvediment għalihom fir-Regolament (KE) Nru 847/96.
(3)
Ir-Regolamenti tal-Kunsill (UE) Nru 1262/2012, (UE) Nru 1180/2013 (7), (UE) Nru 24/2014 (8), u (UE) Nru 43/2014 (9) jiffissaw il-kwoti tas-sajd għal ċerti stokkijiet għall-2014.
(4)
Ċerti Stati Membri talbu, qabel il-31 ta' Ottubru 2013, skont l-Artikolu 4(2) tar-Regolament (KE) Nru 847/96, illi parti mill-kwoti tagħhom għall-2013 tinżamm u tiġi trasferita għas-sena ta' wara. Fil-limiti indikati f'dak ir-Regolament, il-kwantitajiet miżmuma għandhom jiġu miżjuda mal-kwota tas-sena 2014.
(5)
Il-miżuri previsti f'dan ir-Regolament huma skont l-opinjoni tal-Kumitat dwar is-Sajd u l-Akkwakultura,
ADOTTAT DAN IR-REGOLAMENT:
Artikolu 1
Il-kwoti tas-sajd iffissati għall-2014 fir-Regolamenti (UE) Nru 1262/2012, (UE) Nru 1180/2013, (UE) Nru 24/2014, u (UE) Nru 43/2014 jiżdiedu kif stabbilit fl-Anness.
Artikolu 2
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-16 ta' Mejju 2014.

Labels: 6